*Projektas*

**NACIONALINIŲ STEBĖSENOS RODIKLIŲ SKAIČIAVIMO APRAŠAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Rodiklio kodas | Rodiklio pavadinimas | Matavimo vienetai | Sąvokų apibrėžtys | Apskaičiavimo tipas | Skaičiavimo būdas | Duomenų šaltinis | Pasiekimo  momentas | Institucija |
| 1 | 2 | 3 | 4 | 5 | 6 | 7 | 8 | 9 |
| „R.N.680 | „Klinikinėje praktikoje Išmintinguoju vaistų sąrašu besivadovaujančių šeimos gydytojų, kardiologų, neurologų, endokrinologų, geriatrų dalies padidėjimas nuo visų klinikine praktika užsiimančių gydytojų specialistų skaičiaus“ | Procentas | **Klinikinė praktika** – gydytojo atliekamų veiksmų visuma, apimanti paciento būklės įvertinimą, ligų diagnozavimą, gydymą ir prevencinių priemonių taikymą.  **Šeimos gydytojas** – medicinos gydytojas, teisės aktų nustatyta tvarka įgijęs šeimos gydytojo profesinę kvalifikaciją.  **Kardiologas** – medicinos gydytojas, teisės aktų nustatyta tvarka įgijęs gydytojo kardiologo profesinę kvalifikaciją.  **Neurologas** – medicinos gydytojas, teisės aktų nustatyta tvarka įgijęs gydytojo neurologo profesinę kvalifikaciją.  **Endokrinologas** – medicinos gydytojas, teisės aktų nustatyta tvarka įgijęs gydytojo endokrinologo profesinę kvalifikaciją.  **Geriatras** –medicinos gydytojas, teisės aktų nustatyta tvarka įgijęs gydytojo geriatro profesinę kvalifikaciją.  **Vaistas** – vaistinė medžiaga arba jų derinys, pagaminti ir teikiami vartoti, nes atitinka bent vieną šių kriterijų: 1) pasižymi savybėmis, dėl kurių tinka žmogaus ligoms gydyti arba jų profilaktikai; 2) dėl farmakologinio, imuninio ar metabolinio poveikio gali būti vartojamas ar skiriamas atkurti, koreguoti ar modifikuoti žmogaus fiziologines funkcijas arba diagnozuoti žmogaus ligas.  **Kompensuojamasis vaistas** – vaistas, įrašytas į kompensuojamųjų vaistų sąrašus (A arba B)  **Receptas** – dokumentas, kuriuo suteikiama teisė įsigyti vaistinį preparatą, medicinos priemonę (medicinos prietaisą), kompensuojamąją medicinos pagalbos priemonę ir kuris išrašytas reglamentuojamos sveikatos priežiūros profesijos, nurodytos Lietuvos Respublikos reglamentuojamų profesinių kvalifikacijų pripažinimo įstatyme, atstovo, teisiškai įgalioto tą daryti valstybėje, kurioje išrašytas tas dokumentas. | Įvedamasis | Rodiklis skaičiuojamas atliekant šeimos gydytojų, kardiologų, neurologų, endokrinologų, geriatrų apklausą, kurios metu nustatoma, kuri dalis (procentais) nuo visų klinikine praktika užsiimančių gydytojų specialistų, praėjus vienerių metų laikotarpiui po projekto įgyvendinimo, pradėjo savo klinikinėje praktikoje vadovautis „Išmintinguoju vaistų sąrašu“  Tyrimo metu naudojama su SAM suderinta metodika  Rodiklis skaičiuojamas kaip šeimos gydytojų, kardiologų, neurologų, endokrinologų, geriatrų dalies pokytis (padidėjimas) praėjus vienerių metų laikotarpiui nuo „Išmintingojo vaistų sąrašo“ galiojimo pradžios, palyginti su pradine reikšme (pokytis matuojamas procentiniais punktais). | **Pirminiai šaltiniai:**  Šeimos gydytojų, kardiologų, neurologų, endokrinologų, geriatrų apklausos ataskaitos kopija.  **Antriniai**  **šaltiniai:**  2014–2020 metų Europos Sąjungos struktūrinių fondų posistemis (SFMIS2014). | Pasiekta stebėsenos rodiklio reikšmė nustatoma, kai kiekvienais einamaisiais kalendoriniais metais,  praėjus vienerių metų laikotarpiui po projekto įgyvendinimo,  Lietuvos Respublikos sveikatos apsaugos ministerija apskaičiuoja stebėsenos rodiklio reikšmę, pasiektą per praėjusius kalendorinius metus.  Pasiekta stebėsenos rodiklio reikšmė nustatoma kartą per metus iki 2023 metų. | Už duomenų    apie pasiektos stebėsenos  rodiklio reikšmės registravimą  antriniuose šaltiniuose yra  atsakinga Lietuvos Respublikos sveikatos apsaugos ministerija.“ |
| „R.N.681 | „Benzodiazepinų, centrinio poveikio antihipertenzinių vaistų, nootropinių vaistų, rezervinių antibiotikų, išrašytų kompensuojamųjų vaistų receptų skaičiaus sumažėjimas“ | Skaičius | **Benzodiazepinai** – nerimui ir nemigai gydyti skirti vaistiniai preparatai, moduliuojantys gama aminosviestinės rūgšties veikimą centrinėje nervų sistemoje (ATC cheminis pogrupis N05BA).  **Centrinio poveikio antihipertenziniai vaistai** – pirminei arterinei hipertenzijai gydyti skirti vaistiniai preparatai, aktyvinantys imidazolino receptorius centrinėje nervų sistemoje (ATC cheminis pogrupis C02AC).  **Nootropiniai vaistai** – vaistiniai preparatai, kurie istoriškai dažnai skiriami nervų sistemos sutrikimų sukeltiems simptomams lengvinti (ATC cheminis pogrupis N06BX).  **Antibiotikai** – bakterinės kilmės infekcijoms gydyti skirti vaistiniai preparatai (ATC terapinis pogrupis J01).  **Rezerviniai antbiotikai** – antibiotikai, kurių veikimo spektras yra reikšmingai platesnis negu reikėtų gydant visuomenėje įgytas infekcijas, atsižvelgiant į tikėtiną sukėlėjų jautrumą (ATC kodai - J01CR02, J01CR04, J01FA09, J01FA10, J01DB05, J01DC02).  **Vaistas** – vaistinė medžiaga arba jų derinys, pagaminti ir teikiami vartoti, nes atitinka bent vieną šių kriterijų: 1) pasižymi savybėmis, dėl kurių tinka žmogaus ligoms gydyti arba jų profilaktikai; 2) dėl farmakologinio, imuninio ar metabolinio poveikio gali būti vartojamas ar skiriamas atkurti, koreguoti ar modifikuoti žmogaus fiziologines funkcijas arba diagnozuoti žmogaus ligas.  **Kompensuojamasis vaistas** – vaistas, įrašytas į kompensuojamųjų vaistų sąrašus (A arba B).  **Receptas** – dokumentas, kuriuo suteikiama teisė įsigyti vaistinį preparatą, medicinos priemonę (medicinos prietaisą), kompensuojamąją medicinos pagalbos priemonę ir kuris išrašytas reglamentuojamos sveikatos priežiūros profesijos, nurodytos Lietuvos Respublikos reglamentuojamų profesinių kvalifikacijų pripažinimo įstatyme, atstovo, teisiškai įgalioto tą daryti valstybėje, kurioje išrašytas tas dokumentas. | Įvedamasis | Skaičiuojant sumuojami per vienerius kalendorinius metus  išrašyti benzodiazepinų, centrinio poveikio antihipertenzinių vaistų, nootropinių vaistų, rezervinių antibiotikų, kompensuojamųjų vaistų receptai. | **Pirminiai šaltiniai:**  Valstybinės  ligonių kasos prie Lietuvos  Respublikos sveikatos apsaugos ministerijos oficialiai pateikti duomenys dėl per vienerius kalendorinius metus  išrašytų benzodiazepinų, centrinio poveikio antihipertenzinių vaistų, nootropinių vaistų, rezervinių antibiotikų, kompensuojamųjų vaistų receptų skaičiaus.  **Antriniai šaltiniai:**  2014–2020 metų Europos Sąjungos struktūrinių fondų posistemis (SFMIS2014). | Pasiekta stebėsenos rodiklio reikšmė nustatoma, kai kiekvienais einamaisiais kalendoriniais metais,  praėjus vienerių metų laikotarpiui po projekto įgyvendinimo,  Valstybinė  ligonių kasa prie Lietuvos  Respublikos sveikatos apsaugos ministerijos apskaičiuoja stebėsenos rodiklio reikšmę, pasiektą per praėjusius kalendorinius metus.  Pasiekta stebėsenos rodiklio reikšmė nustatoma kartą per metus iki 2023 metų. | Už duomenų    apie pasiektos stebėsenos  rodiklio reikšmės registravimą  antriniuose šaltiniuose yra  atsakinga Lietuvos Respublikos sveikatos apsaugos ministerija“. |